**ԱՐՏՈՆՈՒԹՅՈՒՆՆԵՐԻՑ ՕԳՏՎԵԼՈՒ ԴԵՊՔՈՒՄ ՆԵՐԿԱՅԱՑՎՈՂ ԼՐԱՑՈՒՑԻՉ ՓԱՍՏԱԹՂԹԵՐ**

Դիմում-հայտը լրացնելու համար սահմանված ժամկետներում (1- ին փուլ` **ապրիլի 15-ից** մինչև **մայիսի 10-ը**, 2-րդ փուլ` **հունիսի 26- ից** մինչև **հուլիսի 1-ը**), 89-92 կետերից օգտվող դիմորդները ներքոնշյալ փաստաթղթերի միայն բնօրինակների սքանավորված տարբերակները պետք է ուղարկեն **admission@rau.am** էլեկտրոնային փոստին՝ նշելով **անուն**, **ազգանուն**, **հայրանուն**, եվ **մասնագիտություն**։ Հակառակ դեպքում արտոնությունից չեն օգտվի:

**89.** Ընդունելության քննությունը դրական միավորով հանձնելու դեպքում Հայաստանի Հանրապետության պետական բյուջեի միջոցների հաշվին մրցույթից դուրս ընդունվում են.

1. ժամկետային պարտադիր զինվորական ծառայության ժամանակ ծառայողական պարտականությունները կատարելիս **1-ին կամ 2-րդ խմբի** հաշմանդամության զինվորական կենսաթոշակի իրավունք ունեցող նախկին զինծառայողները:

**Ներկայացվող փաստաթղթեր.**

* **զինհաշմանդամ դիմորդի 1-ին կամ 2-րդ կարգը հավաստող փաստաթուղթը (բնօրինակի սքանը)**
* **զինհաշմանդամ դիմորդի անձնագիրը (բնօրինակի սքանը)**

2. Զոհված (մահացած) զինծառայողների ծնողները, ամուսինը (կինը), մինչև 27 տարեկան զավակները՝ համաձայն Հայաստանի Հանրապետության պաշտպանության նախարարության, Հայաստանի Հանրապետության ոստիկանության և Հայաստանի Հանրապետության ազգային անվտանգության ծառայության տված տեղեկանքների:

**Ներկայացվող փաստաթղթեր.**

* **Տեղեկանք զինծառայողի զոհվելու մասին (բնօրինակի սքանը)**
* **Մահվան վկայականը (բնօրինակի սքանը)**
* **Դիմորդի ծննդյան վկայականը (բնօրինակի սքանը) կամ ամուսնության վկայականը**

**90.** Վճարովի համակարգի համար առնվազն անցումային միավորներ հավաքելու դեպքում անվճար ուսուցման համակարգ են ընդունվում`

1) 1-ին և 2-րդ խմբերի հաշմանդամություն ունեցող անձինք և մինչև 18 տարեկան հաշմանդամ երեխաները:

**Ներկայացվող փաստաթղթեր.**

* **Անձնագիր (բնօրինակի սքանը)**
* **Ծննդյան վկայական (բնօրինակի սքանը)**
* **Տեղեկանք 1-ին կամ 2-րդ խմբի հաշմանդամ, կամ մինչև 18 տարեկան մանկուց հաշմանդամ լինելու մասին (բնօրինակի սքանը)**

2) առանց ծնողական խնամքի մնացած՝ մինչև 23 տարեկան երեխաները։

**Ներկայացվող փաստաթղթեր.**

* **Անձնագիրը (բնօրինակի սքանը)**
* **Ծննդյան վկայականը (բնօրինակի սքանը)**
* **Առանց ծնողական խնամքի մնալու մասին հավաստող փաստաթղթերը (բնօրինակի սքանը)**

**91**. Մարտական հերթապահություն իրականացնող զորամասերում պարտադիր ժամկետային զինվորական ծառայություն անցած և զորացրված դիմորդները՝ զորացրվելուց հետո` մեկ տարվա ընթացքում՝ 1) ընդհանուր մրցույթից դուրս (առանձին մրցույթով) անվճար ուսուցմամբ ընդունվում են՝ ըստ մասնագիտությունների` Հայաստանի Հանրապետության կառավարության կողմից հաստատված տեղերի: Մրցութային հավասար միավորների դեպքում մրցույթն իրականացվում է կարգի 87-րդ կետի պահանջների համաձայն. 2) անվճար ուսուցման մրցույթից դուրս մնալու դեպքում դիմորդը բուհի նույն մասնագիտության վճարովի ուսուցման համակարգ ընդունվում է մրցույթից դուրս. 3) տվյալ մասնագիտությունից Հայաստանի Հանրապետության կառավարության կողմից բանակից զորացրվածների համար անվճար տեղեր հատկացված չլինելու դեպքում, զորացրված դիմորդն անվճար ուսուցման մրցույթին մասնակցում է ընդհանուր հիմունքներով, իսկ վճարովի ուսուցման համակարգ ընդունվում է մրցույթից դուրս:

**Ներկայացվող փաստաթղթեր.**

**Զինվորական գրքույկ (բնօրինակի սքանը, բոլոր այն էջերը, որտեղ գրառումներ կան)**

**92**. Առանց ընդունելության քննության Հայաստանի Հանրապետության կառավարության կողմից հատկացված պահուստային տեղերի հաշվին բուհ են ընդունվում Հայաստանի Հանրապետության կառավարության 2018 թվականի ապրիլի 12-ի N 451-Ն որոշման հավելվածի 7-րդ կետով սահմանված դեպքերում, Ժաուտիկովյան, Մենդելեևյան և մեգապոլիսների օլիմպիադաների անհատական մրցանակակիրները, ինչպես նաև տարբեր մարզաձևերի գծով աշխարհի, Եվրոպայի առաջնությունների, օլիմպիական խաղերի մեդալակիրները՝ մրցանակն ստանալուց հետո երեք տարվա ընթացքում՝ ընդունելության դիմում-հայտում համապատասխան (առարկայական) մասնագիտություններ հայտագրելու դեպքում:

Ներկայացվող փաստաթղթեր.

**Ժաուտիկովյան, Մենդելեևյան եվ մեգապոլիսների միջազգային օլիմպիադայի հաղթողի դիպլոմ (բնօրինակի սքանը)**